**Z A P I S N I K**

sa 17. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 04.rujna 2023. godine s početkom u 13,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Dejan Ljikar
5. Branislav Mišljenović
6. Antun Lukić,
7. Robert Mesaroš

**Odsutni članovi Općinskog vijeća:**

1. Mihael Sabadoš - najavio izostanak
2. Tomislav Panenić - najavio izostanak
3. Zlatko Potočki - najavio izostanak

**Osim članova Općinskog vijeća, sjednici su nazočni:**

1. Milan Grubač, općinski načelnik
2. Slavko Ždinjak, zamjenik općinskog načelnika iz reda pripadnika rusinske nacionalne manjine
3. Kata Cvitković, pročelnica JUO
4. Marija Filipović, računovodstveni referent

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 7 vijećnika od 10 vijećnika) i da se mogu donositi pravovaljane odluke.

Predsjednik Općinskog vijeća predlaže točke dnevnog reda:

1. Prijedlog Odluke o usvajanju polugodišnjeg izvještaja o izvršenju Proračuna Općine Tompojevci za2023. g.
2. Prijedlog Odluke o pristupanju Općine Tompojevci Sporazumu gradonačelnika za klimu i energiju.
3. Prijedlog Odluke o usvajanju Akcijskog plana energetski održivog razvitka i prilagodbe klimatskim promjenama Općine Tompojevci.
4. Prijedlog Odluke o agrotehničkim mjerama, mjerama za uređivanje i održavanje poljoprivrednih rudina, te mjerama zaštite od požara na poljoprivrednom zemljištu.
5. Prijedlog Odluke o usklađenju Plana zaštite od požara.
6. Prijedlog Odluke o raspisivanju Javnog natječaja za zakup poljoprivrednog zemljišta u vlasništvu Općine Tompojevci.
7. Izvješće o radu Općinskog načelnika Općine Tompojevci za razdoblje od 01.01. – 30.06.2023.g.

Dnevni red jednoglasno prihvaćen ( 7 glasova „ZA“).

Prije prelaska na dnevni red Predsjednik je otvorio raspravu o zapisniku sa 16. sjednice Općinskog vijeća Općine Tompojevci, održane dana 14. lipnja 2023. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 7 glasova „ZA“ usvojilo Zapisnik.

**Točka 1.**

**Prijedlog Odluke o usvajanju polugodišnjeg izvještaja o izvršenju Proračuna**

**Općine Tompojevci za 2023. g**

Pr**e**dsjednik Općinskog vijeća daje riječ Mariji Filipović, izvjestiteljici ove točke.

*Marija Filipović* je upoznala nazočne sa sadržajem polugodišnjeg izvještaja o izvršenju proračuna za 2023. godinu, te naglasila da ukupno ostvareni prihodi iznose 346.019,94 eura, i ukupno ostvareni rashodi iznose 442.146,20 eura. Vidljivo je da je ostvaren manjak prihoda u odnosu na rashode (96.126,26 eura) i taj manjak prihoda pokriven je iz viška prihoda iz prethodnih godina. Preostali višak prihoda iznosi 92.849,02 eura.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje polugodišnji izvještaja o izvršenju Proračuna Općine Tompojevci za2023. g na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ polugodišnji izvještaj jednoglasno usvojen.**

**Točka 2.**

**Prijedlog Odluke o pristupanju Općine Tompojevci Sporazumu gradonačelnika**

**za klimu i energiju**

Predsjednik daje riječ Općinskom načelniku Milanu Grubaču (izvjestitelju ove točke).

*Općinski načelnik* je pojasnio zašto se Općina Tompojevci odlučila pristupiti potpisivanju Sporazuma gradonačelnika za klimu i energiju, te da su ova i iduća točka usko povezane.

Kako bi Općina imala mogućnost prijave na natječaj za provedbu projekata i mjera energetske učinkovitosti i korištenja obnovljivih izvora energije (a tiču se uređenja naše općine) morala je pristupiti izradi Akcijskog plana energetski održivog razvoja i klimatskih promjena (eng. Sustainable Energy and Climate Action Plan - SECAP), koji čini ključni dokument u realizaciji Sporazuma gradonačelnika (detaljnije pojašnjava).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog Odluke **o** pristupanju Općine Tompojevci Sporazumu gradonačelnika za klimu i energiju na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 3.**

**Prijedlog Odluke o usvajanju Akcijskog plana energetski održivog razvitka i prilagodbe klimatskim promjenama Općine Tompojevci**

Predsjednik daje riječ Općinskom načelniku Milanu Grubaču (izvjestitelju ove točke).

*Općinski načelnik* – Općina se prijavila na natječaj FZOEU za izradu Akcijskog plana energetski održivog razvitka i prilagodbe klimatskim promjenama Općine Tompojevci, odnosno SECAP-a koji je objavljen na internet stranici Općine Tompojevci (<https://www.opcina-tompojevci.hr/transparentnost-rada/ostali-dokumenti/>) i odobrena su sredstva, a da bi se ta sredstva mogla povući, potrebno je Akcijski plan energetski održivog razvitka i prilagodbe klimatskim promjenama Općine Tompojevci, odnosno SECAP usvojiti od strane Općinskog vijeća. O samom akcijskom planu više je rečeno u prethodnoj točki.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Prijedlog Odluke o usvajanju Akcijskog plana energetski održivog razvitka i prilagodbe klimatskim promjenama Općine Tompojevcina glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 4.**

**Prijedlog Odluke o agrotehničkim mjerama, mjerama za uređivanje i održavanje poljoprivrednih rudina, te mjerama zaštite od požara na poljoprivrednom zemljištu**

Pr**e**dsjednik daje riječ Kati Cvitković, izvjestiteljici ove točke.

*Kata Cvitković* – na temelju odredbi Zakona o poljoprivrednom zemljištu i Pravilnika o agrotehničkim mjerama izrađen je prijedlog Odluke o agrotehničkim mjerama i mjerama za uređivanje i održavanje poljoprivrednih rudina za područje Općine Tompojevci. Ovim prijedlogom Odluke nema većih izmjena u odnosu na dosadašnju Odluku o agrotehničkim mjerama i mjerama za uređivanje i održavanje poljoprivrednih rudina za područje Općine Tompojevci, već se radi o tehničkom usklađenju sa novim zakonskim propisima (pojašnjava). Također, ovom Odlukom se kao i dosadašnjom uređuju i posebne mjere zaštite od požara na poljoprivrednom zemljištu, a radi kontrole i sprječavanja požara na poljoprivrednom zemljištu. Kaznene odredbe usklađene su sa Prekršajnim zakonom i izražene su u eurima.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Prijedlog Odluke o agrotehničkim mjerama, mjerama za uređivanje i održavanje poljoprivrednih rudina, te mjerama zaštite od požara na poljoprivrednom zemljištu na glasanje, te konstatira da je **sa 7 glasova „ZA“, bez glasa „PROTIV“ i bez glasa „SUZDRŽAN“ Prijedlog jednoglasno usvojen.**

**Točka 5.**

**Prijedlog Odluke o usklađenju Plana zaštite od požara**

Pr**e**dsjednik daje riječ Kati Cvitković, izvjestiteljici ove točke.

*Kata Cvitković* – kako je prošlo 5 godina od izrade Plana zaštite od požara, Općina je započela izradu novog Plana koji još uvijek nije gotov, a budući da nam se najavila inspektorica zaštite od požara, predlaže se usklađenje postojećeg Plana sa novonastalim uvjetima (pojašnjava gdje su nastale promjene).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Prijedlog Odluke o usklađenju Plana zaštite od požara na glasanje, te konstatira da je **sa 7 glasova „ZA“, bez glasa „PROTIV“ i bez glasa „SUZDRŽAN“ Prijedlog jednoglasno usvojen.**

**Točka 6.**

**Prijedlog Odluke o raspisivanju Javnog natječaja za zakup poljoprivrednog zemljišta u vlasništvu Općine Tompojevci**

Predsjednik daje riječ Općinskom načelniku Milanu Grubaču (izvjestitelju ove točke).

*Općinski načelnik* - predmet javnog natječaja je zemljište u vlasništvu Općine Tompojevci, koje je bilo u zakupu, a ugovor ističe ove godine. Zemljište se daje u zakup ponovo na 5 godina, a početna cijena je 750,00 eura (određena je u skladu sa sadašnjim stanjem na terenu).

Predsjednik otvara raspravu.

*Branislav Mišljenović*, pita jel se to zemljište nalazi na Bililu?

*Općinski načelnik* odgovara da se tamo negdje nalazi, ali baš točnu lokaciju ne može sada reći, a zemljište je u zakupu do sada imao Lajko iz Tompojevaca.

Predsjednik zatvara raspravu i daje Prijedlog Odluke o raspisivanju Javnog natječaja za zakup poljoprivrednog zemljišta u vlasništvu Općine Tompojevci na glasanje, te konstatira da je **sa 7 glasova „ZA“, bez glasa „PROTIV“ i bez glasa „SUZDRŽAN“ prijedlog jednoglasno usvojen.**

**Točka 7.**

**Izvješće o radu Općinskog načelnika Općine Tompojevci za razdoblje od 01.01. – 30.06.2023.g**

Predsjednik daje riječ Općinskom načelniku Milanu Grubaču (izvjestitelju ove točke).

Općinski načelnik je upoznao vijećnike sa aktivnostima provedenim u prvoj polovini ove godine (pisano Izvješće sadržava ukratko pregled aktivnosti). Pohvalio rad Jedinstvenog upravnog odjela i zamjenika Općinskog načelnika iz reda pripadnika rusinske nacionalne manjine Slavka Ždinjaka, koji je tu na raspolaganju kad god je potrebno. Žao mu je što svi naši vijećnici, bez obzira na političku pripadnost, ne nazoče našim obilježavanjima (čast iznimkama koji se odazovu na svako) i svečanoj sjednici Općinskog vijeća koja se održava prigodom obilježavanja Dana Općine, to je naša sjednica, ljudi su nas izabrali i htjeli bi nas vidjeti.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće o radu Općinskog načelnika Općine Tompojevci za razdoblje od 01.01. – 30.06.2023.g na glasanje, te konstatira da je **sa 7 glasova „ZA“, bez glasa „PROTIV“ i bez glasa „SUZDRŽAN“ Izvješće jednoglasno usvojeno.**

**PITANJA I PRIJEDLOZI:**

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

Slavko Ždinjak – postavlja pitanje gdje sa granjem koje je ostalo poslije nevremena, ljudi su počeli bacati na deponije koje su u međuvremenu očišćene.

Mijo Horvatović – ima primjedbu na radnike od izvođača koji rade u Mađarskoj kući, fali 5 stolova, jedan stol stavljen preko kanala i po njemu se gazi.

Ivan Štefanac – dodaje kako ne bi bilo loše da se vrati kapija koja je skinuta, jel ovako može ući tko hoće.

Općinski načelnik – što se tiče granja, deponije su sanirane, obavijestiti će se domar da napravi table s natpisom zabranjeno odlaganje bilo koje vrste otpada, a što se tiče Mađarske kuće i stolova, to mora riješiti domar i netko tko je bio s njim kad se to trebalo zbrinuti, a kapija će se raditi nova, zato se neće vraćati stara, a za materijal koji je tamo odgovara izvođač, a ne mi.

Sjednica završila u 13,40 sati

KLASA: 021-05/21-01/15

URBROJ: 2196-26-02-23-32

ZAPISNIK VODILA PREDSJEDNIK OPĆINSKOG VIJEĆA

Kata Cvitković Ivan Štefanac